Source: https://www.apropogitara.eu/?page_id=271(otv%C3%A1ra%20sa%20na%20novej%20karte
Timestamp: 2020-01-23 22:45:59+00:00
Document Index: 12151449

Matched Legal Cases: ['Čl.1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'Čl. 8']

Gitarová Nitra 2020 - propozície - Apropo Gitara
Gitarová Nitra 2020 – propozície
Organizačný poriadok Regionálnej súťaže v hre na gitare
„Gitarová Nitra“
Čl.1 Základné ustanovenia.
Názov podujatia: Regionálna súťaž v hre na gitare „Gitarová Nitra“Usporiadateľ: Základná umelecká škola Jozefa Rosinského v Nitre Spoluusporiadateľ: Občianske združenie Apropo Gitara, Nitra Pravidelný termín súťaže: február
Čl. 2 Charakteristika súťaže, poslanie súťaže a riadenie súťaže
Regionálna súťaž v hre na gitare, s poslaním:
konfrontovať tvorivú činnosť a výsledky výchovno-vzdelávacieho procesu žiakov a pedagógov hry na gitare v Nitrianskom regióne a okolí,
dať priestor na bezprostrednú tvorivú činnosť v rámci sprievodných podujatí súťaže,
poskytnúť najnovšie informácie,
ponúknuť najmodernejšie trendy,
umožniť kontakt so slovenskými pedagogickými a interpretačnými osobnosťami.
Na čele riadiacej štruktúry je odborná komisia, ktorá úzko spolupracuje s odbornými garantmi súťaže. Odbornú komisiu riadi jej predseda.
Súťaže sa môže zúčastniť mladý interpret, ktorý nie je žiakom strednej, alebo vysokej školy s hudobným zameraním (ani žiakom prípravného ročníka), spĺňa vekové požiadavky a naštuduje predpísaný repertoár.
Čl. 3 Štruktúra súťaže, počet kôl, počet a charakteristika kategórií.
Súťaž ako umelecké podujatie má vyhranenú dramaturgiu:
losovanie poradia,
koncert porotou vybraných interpretov, prípadne hosťa
odborné metodické semináre, tvorivé dielne.
Členenie súťaže:
Sólová hra na gitare
Minimálne dve skladby rôznych období, povinná je skladba autora 20. alebo 21. storočia.
Komorná hra pre gitarové duá, triá a kvartetá
O zaradení do príslušnej kategórie rozhoduje vek súťažiaceho ku dňu súťaže.
I. kategória – do 10 rokov (vrátane) – do 3.min.
II. kategória – od 11 do 13 rokov – do 5 min.
III. kategória – od14 do 16 – do 7 min.
IV. kategória – od17 do 18 rokov – do 9 min.
O zaradení do príslušnej kategórie rozhoduje vek najstaršieho člena zoskupenia ku dňu súťaže.
I. kategória – gitarové duo, trio, kvarteto – do 11 rokov – ľubovoľný repertoár v trvaní max. 5 min.
II. kategória – gitarové trio, kvarteto – do 15 rokov – ľubovoľný repertoár v trvaní max. 7 min.
III. kategória – gitarové kvarteto – do 18 rokov – ľubovoľný repertoár v trvaní v trvaní max. 9 min.
Čl. 4 Odborné a organizačné zabezpečenie súťaže
Súťaž odborne a organizačne riadi organizačný výbor súťaže. Na čele organizačného výboru je jeho predseda.
Čl. 5 Hodnotenie súťaže
Výkony súťažiacich hodnotí 3 členná odborná porota zložená z popredných domácich a zahraničných pedagógov a interpretov, pričom jeden z jej členov je z Nitrianskeho samosprávneho kraja. Porota má právo niektorú z cien neudeliť, prípadne udeliť iné ocenenia.
A. Sólová hra
Odborná porota určí:
v jednokolovej súťaži bodovaním poradie súťažiacich
Všetci účastníci dostanú za účasť pamätný list.
Porota môže okrem poradia udeliť tieto ceny:
Cena pedagógovi
Cena za interpretáciu skladby autora 20. a 21. storočia
B. Komorná hra
Odborná porota určí poradie zoskupení na základe bodovania.
Cena najlepšiemu zoskupeniu súťaže
Čl. 6 Organizátor súťaže, adresa a úplný kontakt
Mgr. Anna Fintová, PhD. – riaditeľka
Telefón:037/741 56 29
Mobil: 0903 532 548
e-mail: zusnitra@zusnitra.sk
www.zusnitra.sk
Organizačný štáb: info@apropogitara.eu, tel.:0907 724 556
Čl. 7 Bezpečnosť a ochrana zdravia účastníkov súťaže
Riadi sa vnútornými predpismi BOZP ZUŠ Jozefa Rosinského, v ktorej priestoroch súťaž prebieha. Organizačný výbor je pred začiatkom súťaže poučený o BOZP.
Čl. 8 Rozpočet súťaže
Rozpočet sa tvorí na základe vstupných dát /počet účastníkov, počet sólistov zoskupení, aktuálne cenníky …/ a jeho krytie je zabezpečované viacerých zdrojov:
Príspevok o.z. Apropo Gitara
Sponzorské a donorské príspevky
Použitie a vyúčtovanie príspevkov, dotácii a grantov je realizované na základe uzavretých zmlúv a predkladané prispievajúcim organizáciám.
Tento organizačný poriadok nadobúda účinnosť dňom 15. 11. 2015.